Diari Oficial de la Generalitat Valenciana


Sumari del DOGV 9768, del 17-01-2024 (2024/192)

Extracte de la Resolució de 29 de desembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual s'efectua la convocatòria anticipada, per a l'any 2024, de subvencions a organitzacions no governamentals per al desenvolupament (ONGD), per al finançament d'actuacions en matèria d'educació i sensibilització per a la ciutadania global i d'accions de sensibilització sobre activistes en drets humans, en l'àmbit de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9768

Data del DOGV
:   17-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/192


Data del document
:   29-12-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Extracte

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

Extracte de la Resolució de 29 de desembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual s'efectua la convocatòria anticipada, per a l'any 2024, de subvencions a organitzacions no governamentals per al desenvolupament (ONGD), per al finançament d'actuacions en matèria d'educació i sensibilització per a la ciutadania global i d'accions de sensibilització sobre activistes en drets humans, en l'àmbit de la Comunitat Valenciana. [2024/192]  
BDNS (identif.): 738235.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/738235  
  
Primer. Entitats beneficiàries  
Podran beneficiar-se d'aquestes subvencions, les organitzacions no governamentals per al desenvolupament (ONGD), individualment o en agrupació amb una altra o altres ONGD, que complisquen els requisits recollits en el resolc cinqué de la convocatòria.  
  
Segon. Objecte  
1. L'objecte de la present convocatòria consisteix a convocar les subvencions, anticipadament, en règim de concurrència competitiva i amb càrrec al pressupost de la Generalitat Valenciana per a l'exercici 2024, destinades al finançament de despeses corrents de projectes i programes d'educació i sensibilització per a la ciutadania global, així com d'accions de sensibilització en matèria de promoció i defensa dels drets humans, a executar en l'àmbit de la Comunitat Valenciana.  
  
2. Les actuacions a subvencionar consistiran en:  
- Projectes i programes en matèria d'educació i sensibilització per a la ciutadania global, desenvolupats en l'àmbit de la Comunitat Valenciana, que tinguen com a finalitat fomentar una ciutadania valenciana crítica, corresponsable i mobilitzada en favor del desenvolupament sostenible i la defensa dels drets humans en els àmbits local i global (objectiu establit en el V Pla director).  
- Accions de sensibilització sobre activistes en drets humans, que s'han de concretar en projectes la finalitat dels quals siga contribuir a sensibilitzar, visibilitzar i denunciar, davant la ciutadania valenciana, la situació d'amenaça que patixen les organitzacions que treballen en defensa dels drets humans i les persones que les integren, així com les seues reivindicacions en la matèria, per mitjà de la realització d'activitats en municipis de la Comunitat Valenciana, promocionant la pau i els drets humans a través de la presentació d'experiències i relats en primera persona de defensors i defensores de drets humans.  
3. Els projectes presentats hauran de complir els requisits recollits en el resolc quart de la convocatòria.  
  
Tercer. Bases reguladores  
Les bases per les quals es regeix aquesta convocatòria són les contingudes en l'Ordre 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s'estableixen les bases reguladores i el procediment de concessió de subvencions en matèria de cooperació internacional al desenvolupament, d'ara en avant ordre de bases.  
En el no previst en aquesta norma, les subvencions se sotmetran a la normativa bàsica de la Llei 38/2003, de 17 de novembre, general de subvencions i la seua normativa de desenvolupament, i al que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. Així mateix s'estarà al que es disposa en la legislació autonòmica en matèria de cooperació al desenvolupament.  
Quart. Finançament  
Les actuacions d'educació i sensibilització per a la ciutadania global es finançaran amb càrrec a la línia de subvenció S0271, dotada amb un import màxim de 5.000.000,00 euros, per al finançament de despeses corrents, en l'aplicació pressupostària G0116.0302.134A00 del pressupost de la Generalitat Valenciana per a l'exercici 2024.  
  
  
Les accions de sensibilització sobre activistes en drets humans es finançaran amb càrrec a la línia de subvenció S0508, dotada amb un import màxim de 150.000,00 euros, per al finançament de despeses corrents, en l'aplicació pressupostària G0116.0302.134A00 del pressupost de la Generalitat Valenciana per a l'exercici 2024.  
  
Cinqué. Termini de presentació de sol·licituds  
Les sol·licituds es presentaran en el termini de 20 dies hàbils, a comptar des de l'endemà a la publicació de l'extracte de la convocatòria en el Diari Oficial de la Generalitat Valenciana. De conformitat amb l'article 31.1 de la Llei 39/2015, d'1 d'octubre, del procediment administratiu comú de les administracions públiques, la Direcció General d'Inclusió i Cooperació al Desenvolupament prestarà assistència per a la presentació electrònica de les sol·licituds fins a les 15.00 hores de l'últim dia hàbil.  
  
Sisé. Altres dades  
1. Sol·licituds: es presentaran exclusivament de manera telemàtica en la Seu Electrònica de la Generalitat Valenciana. La presentació de la sol·licitud de manera diferent a la telemàtica prevista determinarà l'exclusió de la convocatòria. En el cas de sol·licituds presentades per una agrupació d'ONGD, la sol·licitud serà presentada per l'entitat sol·licitant designada com a líder, en representació de les entitats que componen l'agrupació.  
2. Documentació: la sol·licitud haurà d'anar acompanyada de la documentació preceptiva recollida en el resolc nové de la convocatòria i, a l'efecte de valoració de projectes, la documentació del resolc deu.  
  
3. Criteris objectius de valoració: les actuacions hauran d'obtindre la puntuació mínima de 65 punts sobre 100, dels criteris objectius de valoració recollits en les articles 17 i 19 de l'ordre de bases, amb la ponderació establida en l'annex de la convocatòria.  
  
València, 29 de desembre de 2023.- La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez.